**УЛСЫН ИХ ХУРЛЫН ТОГТООЛ**

**ХУСТАЙН БАЙГАЛИЙН НӨӨЦ ГАЗРЫГ БАЙГАЛИЙН ЦОГЦОЛБОРТ ГАЗАР БОЛГОН ӨӨРЧЛӨХ ТУХАЙ**

|  |  |  |
| --- | --- | --- |
| 1998 оны 11 дүгээр  сарын 12-ны өдөр |  | Улаанбаатар хот |

**Дугаар 115**

Тусгай хамгаалалттай газар нутгийн тухай Монгол Улсын хуулийн 25 дугаар зүйлийн 2-т заасныг үндэслэн Монгол Улсын Их Хурлаас ТОГТООХ нь :

1.Байгалийн бүс, бүслүүрийн хэв шинжийг төлөөлж чадах ховор амьтан, ургамлын байршил, түүх, соёлын дурсгал бүхий нутаг Хустайн байгалийн нөөц газрыг Хустайн байгалийн цогцолборт газар болгон өөрчилсүгэй.

2.Хустайн байгалийн цогцолборт газрын хилийн заагийг хавсралтын ёсоор баталсугай.

3."Зарим газрыг улсын тусгай хамгаалалтад авахыг зөвшөөрөх тухай" Монгол Улсын Их Хурлын 199З оны 11 дүгээр сарын 12-ны өдрийн 8З дугаар тогтоолын 1 дэх хэсгийн З дахь заалтын "ой хээр, хээрийн бүсийн онцлогийг хадгалсан Туул голын сав дахь Хустайн нурууг Хустайн" гэсэн хэсгийг хассугай.

ДАРГА                                                                       Р.ГОНЧИГДОРЖ

*Улсын Их Хурлын 1998 оны*

*115 дугаар тогтоолын хавсралт*

**ХУСТАЙН БАЙГАЛИЙН ЦОГЦОЛБОРТ**

**ГАЗРЫН ХИЛИЙН ЗААГ**

**А.Хустайн нурууны хэсэг:**

Бааст уул /1619.7/, түүнээс зүүн хойш орших Хуштийн ус, 1530.4 тоот өндөрлөг, Ямаат уул /1621.0/, Шийр уул /1536.0, түүнээс зүүн тийш орших Шувуун даваа /1546.0/, түүнээс урагш орших 1528.0 тоот өндөрлөг түүнээс зүүн урагш орших 1411.0 тоот өндөрлөг, түүнээс урагш орших Шувуун овоо /1465.7/, түүнээс баруун урагш орших 1401.0 тоот өндөрлөг, Ац уул /1393.0/, Баян овоо /1420.0/, 1546.1 тоот өндөрлөг, түүнээс урагш орших Мандал уул /1235.7/, түүнээс уртрагийн дагуу чанх урагш Туул голын урд эрэг дээрх шон ¹ 1, Туул голын урд эргийг даган уруудаж шон ¹ 2 /1120.0 тоот/, түүнээс баруун хойш орших Өнгөт уул /1544.1/, 1667.1 тоот өндөрлөг, 1660.3 тоот өндөрлөг, Халзан уул /1665.6/, түүнээс зүүн хойш орших Бааст уул /1619.7/.

**Б.Молцог элсний хэсэг:**

Молцог элсийг багтаасан 2.5 км-ийн голчтой тойрог.